**Projektas**

### KAIŠIADORIŲ RAJONO SAVIVALDYBĖS TARYBA

**SPRENDIMAS**

DĖL AUTOMOBILIO „MAGIRUS-DEUTZ“, APSKAITYTO KAIŠIADORIŲ RAJONO PRIEŠGAISRINĖS TARNYBOS BALANSE, PERDAVIMO

2025 m. vasario 20 d. Nr.

# Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 dalimi, 27 straipsnio 1 dalies 7 punktu ir Lietuvos Respublikos vystomojo bendradarbiavimo ir humanitarinės pagalbos įstatymo 11 straipsnio 2 dalimi, Kaišiadorių rajono savivaldybės taryba n u s p r e n d ž i a:

1. Perduoti humanitarinės pagalbos tikslu Ukrainos valstybinei nepaprastųjų situacijų tarnybai Kaišiadorių rajono savivaldybei nuosavybės teise priklausantį ir Kaišiadorių rajono priešgaisrinės tarnybos pripažintą nereikalingu turtą – 1981 m. automobilį MAGIRUS-DEUTZ, valst. Nr. KGC718, įsigijimo vertė – 6450,00 Eur, likutinė vertė 2025 m. vasario 28 d. – 376,92 Eur, apskaitytą Kaišiadorių rajono priešgaisrinės tarnybos balanse.

2. Pavesti Kaišiadorių rajono priešgaisrinės tarnybos direktoriui parengti 1 punkte nurodyto automobilio perdavimo dokumentus ir organizuoti šio turto perdavimą Ukrainos valstybinei nepaprastųjų situacijų tarnybai.

3. Įgalioti Kaišiadorių rajono priešgaisrinės tarnybos direktorių pasirašyti 1 punkte nurodyto automobilio perdavimo aktą bei kitus su automobilio perdavimu susijusius dokumentus.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja Nijolė Stanelienė

2025-02-03

Ligita Pūrienė Jurgita Putnikienė Tomas Vaicekauskas Lina Juodienė Asta Masaitienė

SPRENDIMO „DĖL AUTOMOBILIO „MAGIRUS-DEUTZ“, APSKAITYTO KAIŠIADORIŲ RAJONO PRIEŠGAISRINĖS TARNYBOS BALANSE, PERDAVIMO“ PROJEKTO

**AIŠKINAMASIS RAŠTAS**

2025 m. vasario 5 d.

Kaišiadorys

**1. PROJEKTO TIKSLAI IR UŽDAVINIAI**

Ukrainos valstybinė nepaprastųjų situacijų tarnyba kreipėsi į savivaldybę dėl humanitarinės pagalbos suteikimo perduodant automobilį „Magirus-Deutz“. Kaišiadorių rajono priešgaisrinė tarnyba nurodė, kad jų funkcijoms šis automobilis nereikalingas.

**2. LĖŠŲ POREIKIS IR** **ŠALTINIAI**

Šiam sprendimui vykdyti papildomų lėšų skirti nereikės.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 dalis nustato, kad valstybės ir savivaldybių ilgalaikis materialusis, trumpalaikis materialusis ir nematerialusis turtas, skirtas vystomojo bendradarbiavimo veiklai vykdyti arba humanitarinei pagalbai teikti, gali būti neatlygintinai perduodamas tarptautinių organizacijų, kitų valstybių valstybinių ar savivaldybių institucijų, kitų valstybių viešųjų juridinių asmenų nuosavybėn savivaldybės tarybos sprendimu.

Lietuvos Respublikos vystomojo bendradarbiavimo ir humanitarinės pagalbos įstatymo 11 straipsnio 2 dalis nustato, kad humanitarinę pagalbą valstybės ir savivaldybių institucijos ir įstaigos teikia iš joms patvirtintų biudžeto asignavimų Vyriausybės nustatyta tvarka. Valstybei arba savivaldybei nuosavybės teise priklausantį turtą, patikėjimo teise valdomą valstybės arba savivaldybės institucijų ir įstaigų, skirtą humanitarinei pagalbai teikti, valstybės ir savivaldybių institucijos ir įstaigos gali neatlygintinai perduoti tarptautinių organizacijų, užsienio valstybių valstybinių ar savivaldybių institucijų, užsienio valstybių viešųjų juridinių asmenų nuosavybėn Valstybės ir savivaldybių turto valdymo, naudojimo ir disponavimo juo įstatymo nustatyta tvarka.

Vadovaudamasi šiais įstatymais, Kaišiadorių rajono savivaldybės taryba gali priimti sprendimą perduoti turtą humanitarinės pagalbos tikslu Ukrainos valstybinei nepaprastųjų situacijų tarnybai.

Turto valdymo skyriaus vyr. specialistė Nijolė Stanelienė