**Projektas**

**KAIŠIADORIŲ RAJONO SAVIVALDYBĖS TARYBA**

# SPRENDIMAS

# DĖL NUOMPINIGIŲ UŽ KAIŠIADORIŲ R. ŽASLIŲ PAGRINDINĖS MOKYKLOS PATALPŲ NUOMĄ TRUMPALAIKIAMS RENGINIAMS DYDŽIO PATVIRTINIMO

2025 m. vasario 27 d. Nr.

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 2 punktu, Kaišiadorių rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo tvarkos aprašo, patvirtinto Kaišiadorių rajono savivaldybės tarybos 2019 m. spalio 24 d. sprendimu Nr. V17-265 „Dėl Kaišiadorių rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo tvarkos aprašo patvirtinimo“, 3 punktu, Nuompinigių už Kaišiadorių rajono savivaldybės materialiojo turto nuomą skaičiavimo tvarkos aprašu, patvirtintu Kaišiadorių rajono savivaldybės tarybos 2010 m. liepos 29 d. sprendimu Nr. V17-166 „Dėl Nuompinigių už Kaišiadorių rajono savivaldybės materialiojo turto nuomą skaičiavimo tvarkos aprašo patvirtinimo“, ir atsižvelgdama į Kaišiadorių r. Žaslių pagrindinės mokyklos 2025 m. sausio 31 d. prašymą Nr. SD-33 „Dėl patalpų nuomos“, Kaišiadorių rajono savivaldybės taryba n u s p r e n d ž i a:

1. Patvirtinti nuompinigių už Kaišiadorių r. Žaslių pagrindinės mokyklos patikėjimo teise valdomų patalpų nuomą trumpalaikiams rengininiams dydžius už valandą:

1.1. patalpų (unikalus Nr. 4996-6010-0013), esančių Vytauto g. 1, Žaslių mstl.:

1.1.1. salės (1-8) – 7,00 Eur;

1.1.2. sporto salės (1-56) – 15,00 Eur;

1.2. patalpų (unikalus Nr. 4993-3003-9023), esančių Naujažerio g. 1, Žaslių mstl., – skaityklos-bibliotekos (1-13) – 2,00 Eur.

2. Pripažinti netekusiu galios Kaišiadorių rajono savivaldybės tarybos 2021 m. liepos 1 d. sprendimą Nr. V17E-173 „Dėl nuompinigių už Kaišiadorių r. Žaslių pagrindinės mokyklos patalpos nuomą trumpalaikiams renginiams dydžio patvirtinimo“.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja Birutė Mikalauskienė

2025-02-04

Ligita Pūrienė Asta Masaitienė Lina Juodienė

Karolis Petkevičius Tomas Vaicekauskas

# SPRENDIMO „DĖL NUOMPINIGIŲ UŽ KAIŠIADORIŲ R. ŽASLIŲ PAGRINDINĖS MOKYKLOS PATALPŲ NUOMĄ TRUMPALAIKIAMS RENGINIAMS DYDŽIO PATVIRTINIMO“ PROJEKTO

**AIŠKINAMASIS RAŠTAS**

2025 m. vasario 4 d.

Kaišiadorys

1. **PROJEKTO TIKSLAI IR UŽDAVINIAI**

Sprendimo projektas parengtas, atsižvelgiant į Kaišiadorių r. Žaslių pagrindinės mokyklos direktoriaus prašymą patvirtinti patalpų nuompinigių dydžius ir padidinti 2021 m. liepos 1 d. sprendime patvirtintą salės nuompinigių dydį (3,90 Eur) už 1 val. Direktorius prašo padidinti įkainį iki 15,00 Eur, kadangi padidėjo šildymo, elektros bei kitų komunalinių paslaugų kainos ir atsirado poreikis nuomoti  patalpą.

1. **LĖŠŲ POREIKIS IR** **ŠALTINIAI**

Lėšų poreikio nėra.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Pagal galiojantį Kaišiadorių rajono savivaldybės tarybos 2010 m. liepos 29 d. sprendimu Nr. V17-166 patvirtintą Nuompinigių už Kaišiadorių rajono savivaldybės materialiojo turto nuomą skaičiavimo tvarkos aprašą Turto valdymo skyrius apskaičiavo salės (1-8) 1 val. nuompinigių dydį – 0,04 Eur, sporto salės (1-56) 1 val. nuompinigių dydį – 0,30 Eur, esančių Vytauto g. 1, Žaslių mstl., ir skaityklos-bibliotekos (1-13) 1 val. nuompinigių dydį – 0,01 Eur, esančios Naujažerio g. 1, Žaslių mstl., Kaišiadorių r. sav. Tačiau Savivaldybės taryba gali nustatyti didesnius, rinkos kainas atitinkančius nuompinigių dydžius. Kaišiadorių r. Žaslių pagrindinės mokyklos direktorius prašo patvirtinti tokius val. nuompinigių dydžius, kokie nurodyti Tarybos sprendimo projekte.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalyje numatyta, kad savivaldybei nuosavybės teise priklausantis turtas išnuomojamas savivaldybės tarybos sprendimu.

Turto valdymo skyriaus vyresnioji specialistė Birutė Mikalauskienė

**Patalpų, esančių Vytauto g. 1, Žaslių mstl., nuomos už 1 val.**

**apskaičiavimas 2025 m. vasario 1 d.**

Nn = V x Kv x Ki/T

Nn **–** metinis negyvenamųjų pastatų ir patalpų vieno kubinio metro nuompinigių dydis.

V – negyvenamųjų pastatų ir patalpų naujo statinio vieno kubinio metro vidutinė  statybos vertė, neskaičiuojant fizinio nusidėvėjimo, teisės aktuose nustatyta tvarka.

Kv – vietovės pataisos koeficientas pagal turto paskirtį ir jo vietovę teisės aktuose nustatyta tvarka.

Ki **–** turto valdytojo parinktas nuompinigių dydžio koregavimo koeficientas priklausomai nuo turto būklės:

1-0,7 (vidutinės būklės turtui, kurio nusidėvėjimas nuo 30 % iki 60 % ).

T– ilgalaikio materialiojo turto maksimalus nusidėvėjimo normatyvas.

Nn = 229,43 x 0,09 x 1 / 15 = 1,38 Eur metinis l m³ nuompinigių dydis

1,38 : 12 mėn. = 0,12 Eur (mėnesinė 1 m³)

Norint gauti 1 kv. m nuompinigių dydį, reikia 1 m³ nuompinigių dydį dauginti iš patalpos

aukščio.

**Patalpa (1-8)** 0,12 x 2,98 (patalpos aukštis) = 0,36 Eur už 1 kv. m per mėnesį

**(salė)** 0,36 x 97,68 (patalpos plotas) kv. m = 35,16 Eur už patalpą per mėnesį

35,16 : 720 val. = 0,05 Eur už 1 val. per mėnesį

**Patalpa (1-56)** 0,12 x 6,50 (patalpos aukštis) = 0,78 Eur už 1 kv. m per mėnesį

**(sporto salė)** 0,78 x 275,31 (patalpos plotas) kv.m = 214,74 už patalpą per mėnesį

214,74 : 720 val. = 0,30 Eur už 1 val. per mėnesį

**Patalpos, esančios Naujažerio g. 1, Žaslių mstl., nuomos už 1 val.**

**apskaičiavimas 2025 m. vasario 1 d.**

1-1,3 (labai geros ir geros būklės turtui, kurio nusidėvėjimas neviršija 30 %).

Nn = 231,87 x 0,09 x 1,3 / 15 = 1,81 Eur metinis l m³ nuompinigių dydis

1,81 : 12 mėn. = 0,15 Eur (mėnesinė 1 m³)

Norint gauti 1 kv. m nuompinigių dydį, reikia 1 m³ nuompinigių dydį dauginti iš patalpos

aukščio.

**Patalpa (1-8)** 0,15 x 3,19 (patalpos aukštis) = 0,48 Eur už 1 kv. m per mėnesį

**(skaitykla-biblioteka)** 0,48 x 20,70 (patalpos plotas) kv. m = 9,94 Eur už patalpą per mėnesį

9,94 : 720 val. = 0,01 Eur už 1 val. per mėnesį

Apskaičiavo Birutė Mikalauskienė – Turto valdymo skyriaus vyresnioji specialistė