**Projektas**

**KAIŠIADORIŲ RAJONO SAVIVALDYBĖS TARYBA**

# SPRENDIMAS

**DĖL PRITARIMO DALYVAVIMUI PROJEKTE „KAUNO REGIONO TURIZMO MARŠRUTO PRISTATYMAS IR POPULIARINIMAS BEI KAUNO RAJONO TURIZMO IR VERSLO INFORMACIJOS CENTRO INFRASTRUKTŪROS PLĖTRA“ IR BENDRO JO FINANSAVIMO UŽTIKRINIMO**

2025 m. vasario d. Nr.

Kaunas

Vadovaudamasi Lietuvos Respublikos vietos savivaldos įstatymo 6 straipsnio 38 punktu ir atsižvelgdama į 2024–2029 m. Kauno regiono funkcinės zonos strategiją, patvirtintą Kaišiadorių rajono savivaldybės tarybos 2024 m. gegužės 30 d. sprendimu Nr. V17E-161 „Dėl 2024–2029 m. Kauno regiono funkcinės zonos strategijos patvirtinimo“, ir į Kauno rajono savivaldybės administracijos raštą Nr. SD- „Dėl projekto įgyvendinimo plano teikimo“, Kaišiadorių rajono savivaldybės taryba n u s p r e n d ž i a:

1. Pritarti dalyvavimui Kauno rajono savivaldybės administracijos projekte „Kauno regiono turizmo maršruto pristatymas ir populiarinimas bei Kauno rajono turizmo ir verslo informacijos centro infrastruktūros plėtra“ (toliau – Projektas) partnerio teisėmis.
2. Prisidėti prie Projekto finansavimo ne mažiau kaip 15 proc. visų tinkamų finansuoti Projekto išlaidų ir padengti Projekto tinkamų išlaidų dalį, kurios nepadengia Projektui skiriamas finansavimas, ir netinkamų finansuoti išlaidų dalį.
3. Įpareigoti Kaišiadorių rajono savivaldybės administraciją užtikrinti Projekto tęstinumą 5 metus po Projekto įgyvendinimo pabaigos.
4. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Savivaldybės administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja Ramutė Taparauskienė

Suderinta

Violeta Grajauskienė Asta Masaitienė Rasa Baranauskaitė Audronė Litvinskaitė

Ignas Simonaitis Tomas Vaicekauskas Karolis Petkevičius

**SPRENDIMO**

**„DĖL PRITARIMO DALYVAVIMUI PROJEKTE „KAUNO REGIONO TURIZMO MARŠRUTO PRISTATYMAS IR POPULIARINIMAS BEI KAUNO RAJONO TURIZMO IR VERSLO INFORMACIJOS CENTRO INFRASTRUKTŪROS PLĖTRA“ IR BENDRO JO FINANSAVIMO UŽTIKRINIMO“ PROJEKTO**

**AIŠKINAMASIS RAŠTAS**

2025 m. vasario d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektą rengti paskatino kvietimas dalyvauti partnerio teisėmis ir teikti projekto „Kauno regiono turizmo maršruto pristatymas ir populiarinimas bei Kauno rajono turizmo ir verslo informacijos centro infrastruktūros plėtra“ įgyvendinimo planą Europos Sąjungos lėšoms gauti.

Sprendimo projekto tikslas – pritarti dalyvavimui projekte „Kauno regiono turizmo maršruto pristatymas ir populiarinimas bei Kauno rajono turizmo ir verslo informacijos centro infrastruktūros plėtra“ (toliau – Projektas).

Projekto metu planuojama parengti informacines priemones, skatinsiančias keliauti Birštono, Jonavos r., Kaišiadorių r., Kauno r., Kėdainių r., Prienų r. ir Raseinių r. savivaldybėse ir vykdyti sklaidą.

Kauno rajono savivaldybės administracija planuoja įrengti turizmo informacijos centro padalinį Muziejaus g. 1, Zapyškio mstl.: lengvų konstrukcijų stiklinio statinio su informacijos apie Kauno regiono turizmo maršrutą teikimo patalpa ir higienos patalpomis lankytojams įrengimas.

Projekto vykdytoja – Kauno rajono savivaldybės administracija. Projekto partnerės: Birštono, Jonavos rajono, Kaišiadorių rajono, Kėdainių rajono, Prienų rajono, Raseinių rajono savivaldybių administracijos.

Projekto įgyvendinimo laikotarpis – 2025–2029 m.

**2. LĖŠŲ POREIKIS IR ŠALTINIAI**

Planuojama bendra projekto vertė – 629 411,77 Eur.

Kaišiadorių rajono savivaldybės dalis Projekte – 5882,35 Eur. Didžiausia galima parama Projektui įgyvendinti – iki 85 proc. Projekto vertės, pareiškėjo dalis – ne mažiau kaip 15 proc., todėl iš savivaldybės biudžeto reikės skirti 882,35 Eur.

Lėšas reikės numatyti 2025–2029 m. savivaldybės biudžetuose.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Pritarus sprendimo projektui, atsiras galimybė dalyvauti Projekte ir gauti finansavimą Projektui bei taip įgyvendinti 2024–2029 m. Kauno regiono funkcinės zonos strategijoje suplanuotą veiksmą, skirtą didinti regiono turistinį patrauklumą ir išnaudoti turimus turizmo išteklius.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Strateginio planavimo ir investicijų skyriaus patarėja Ramutė Taparauskienė