Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

# DĖL KAIŠIADORIŲ RAJONO SAVIVALDYBĖS 2025-2027 METŲ BIUDŽETO PATVIRTINIMO

2025 m. vasario 20 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, Lietuvos Respublikos biudžeto sandaros įstatymo 16 straipsnio 1 ir 2 dalimis, Lietuvos Respublikos 2025–2027 metų biudžeto patvirtinimo įstatymu, Kaišiadorių rajono savivaldybės taryba n u s p r e n d ž i a:

1. Patvirtinti Kaišiadorių rajono savivaldybės 2025 metų biudžetą (pridedama):

1.1. 2025 metų biudžeto pajamas – 61370,7 tūkst. Eur;

1.2. 2025 metų biudžete numatytas biudžetinių įstaigų pajamų įmokas – 1135,0 tūkst. Eur;

1.3. 2025 metų biudžeto asignavimus – 68426,1 tūkst. Eur;

1.4. 2025 metų biudžete numatytus asignavimus iš valstybės biudžeto specialios tikslinės dotacijos ugdymo reikmėms finansuoti – 15681,6 tūkst. Eur;

1.5. 2025 metų biudžete numatytus asignavimus iš savivaldybės biudžeto prognozuojamų pajamų – 39937,5 tūkst. Eur;

1.6. 2025 metų biudžete numatytus asignavimus iš valstybės biudžeto specialių tikslinių ir kitų dotacijų – 9070,1 tūkst. Eur;

1.7. 2025 metų biudžete numatytus asignavimus iš biudžetinių įstaigų pajamų įmokų – 1135,0 tūkst. Eur;

1.8. 2025 metų biudžete numatytus asignavimus iš pajamų dalies specialiosioms ir tikslinėms programoms finansuoti – 501,0 tūkst. Eur;

1.9. 2025 metų biudžete numatytus asignavimus iš nepanaudotų tikslinės paskirties lėšų – 1299,9 tūkst. Eur;

1.10. 2025 metų biudžete numatytus asignavimus iš nepanaudotų biudžetinių įstaigų pajamų įmokų – 313,2 tūkst. Eur;

1.11. 2025 metų biudžete numatytus asignavimus iš nepanaudotų Europos Sąjungos finansinės paramos lėšų – 4,8 tūkst. Eur;

1.12. 2025 metų biudžete numatytus asignavimus iš nepanaudotų savivaldybės biudžeto lėšų kreditoriniam įsiskolinimui padengti – 483,1 tūkst. Eur.

2. Nustatyti, kad 2025 metų planuojama metinė įsiskolinimų (mokėtinų sumų, išskyrus sumas paskoloms grąžinti) padidėjimo suma – 80,0 tūkst. Eur.

3. Patvirtinti savivaldybės mero rezervą – 100,0 tūkst. Eur.

4. Patvirtinti savivaldybės biudžeto rodiklius 2026 ir 2027 biudžetiniams metams:

4.1. bendra 2026 biudžetinių metų planuojamų pajamų suma – 67158,3 tūkst. Eur ir bendra 2027 biudžetinių metų planuojamų pajamų suma – 66508,8 tūkst. Eur;

4.2. bendra 2026 biudžetinių metų planuojamų išlaidų suma – 67158,3 tūkst. Eur ir bendra 2027 biudžetinių metų planuojamų išlaidų suma – 66508,8 tūkst. Eur.

5. Nustatyti, kad asignavimų valdytojai neprisiima įsipareigojimų ir nesudaro sutarčių darbams atlikti ir paslaugoms suteikti, kol nėra patvirtintas jų finansavimo šaltinis.

6. Pavesti Savivaldybės merui nustatyti maksimalias darbo užmokesčio sumas asignavimų valdytojams.

7. Paskelbti šį sprendimą Teisės aktų registre ir Kaišiadorių rajono savivaldybės interneto svetainėje.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Audronė Litvinskaitė

2025-02-10

Rasa Baranauskaitė Jurgita Putnikienė Lina Lukoševičienė Eglė Mockevičienė

Daiva Vaškevičienė Linas Lazauskas Darius Jocys Danguolė Miliauskaitė

Asta Stalaučinskienė Ligita Pūrienė Violeta Grajauskienė Asta Masaitienė

Tomas Vaicekauskas Ignas Simonaitis

**SPRENDIMO**

# ,,DĖL KAIŠIADORIŲ RAJONO SAVIVALDYBĖS 2025-2027 METŲ BIUDŽETO PATVIRTINIMO“ PROJEKTO AIŠKINAMASIS RAŠTAS

2025 m. vasario 10 d.

Kaišiadorys

**1. PROJEKTO TIKSLAI IR UŽDAVINIAI**

Tikslas – patvirtinti 2025–2027 metų Kaišiadorių rajono savivaldybės biudžetą.

Uždavinys – patvirtinti 2025–2027 metų Kaišiadorių rajono savivaldybės biudžetą vadovaujantis Lietuvos Respublikos vietos savivaldos įstatymo 15 straipsnio 2 dalies 12 punktu bei Lietuvos Respublikos biudžeto sandaros įstatymo 16 straipsnio 1 ir 2 dalimis. Savivaldybės biudžetą patvirtinti per 2 mėnesius nuo Lietuvos Respublikos tam tikrų metų biudžeto patvirtinimo įstatymo priėmimo dienos.

2025 m. savivaldybės biudžeto projektas parengtas, vadovaujantis Lietuvos Respublikos biudžeto sandaros, vietos savivaldos, savivaldybių biudžetų pajamų nustatymo metodikos, Lietuvos Respublikos 2025–2027 metų biudžeto patvirtinimo įstatymu, Lietuvos Respublikos Vyriausybės nutarimu „Dėl Lietuvos Respublikos biudžeto sandaros įstatymo įgyvendinimo“.

Kaišiadorių rajono savivaldybės 2025–2027 metų biudžeto projektas sudarytas pagal Kaišiadorių rajono savivaldybės 2025–2027 metų strateginį veiklos planą, savivaldybės asignavimų valdytojų pateiktus sąmatų projektus bei biudžetinių įstaigų pajamų prognozes, taip pat ministerijų įsakymus, nutarimus, potvarkius bei raštus, kurių pagrindu yra nurodyta tikslinių dotacijų.

Savivaldybės biudžeto prognozuojamos pajamos tvirtinamos, atsižvelgiant į Lietuvos Respublikos 2025–2027 metų biudžeto patvirtinimo įstatymo (toliau – rodiklių įstatymas) 5 priede numatytus rodiklius. Skaičiuojant šį rodiklį, neįskaičiuojamos dotacijos, vietinės rinkliavos, savivaldybių biudžetinių įstaigų pajamų įmokos, pajamų iš mokesčių dalies specialiosioms ir tikslinėms programoms finansuoti. Lyginant su 2024 metais, savivaldybės prognozuojamos pajamos 2025 metais 3845,0 tūkst. Eur didesnės (13,71 proc.).

Rodiklių įstatyme numatytos lėšos:

1. Darbo užmokesčiui dėl minimaliosios mėnesinės algos padidinimo padidinti – 547,0 tūkst. Eur;
2. Kultūros ir meno darbuotojų darbo užmokesčiui padidinti – 89,0 tūkst. Eur.

**2. LĖŠŲ POREIKIS IR** **ŠALTINIAI**

Savivaldybės biudžete suplanuoti asignavimai iš savivaldybės biudžeto pajamų, valstybės biudžeto tikslinių dotacijų, Europos Sąjungos ir kitos tarptautinės finansinės paramos lėšų bei nepanaudotos 2024 m. ir ankstesnių metų savivaldybės biudžeto pajamų dalies.

**Planuojamos 2025 metų pajamos didėja 8566,2 tūkst. Eur, lyginant su 2024 metais.**

**Mokesčių pajamos didėja 4571,0 tūkst. Eur.**

Gyventojų pajamų mokesčio (toliau – GPM) – 31887,0 tūkst. Eur, iš jų 29,0 tūkst. Eur GPM, mokamas už pajamas, gautas iš veiklos, kuria verčiamasi turint verslo liudijimą, žemės mokesčio – 490,0 tūkst. Eur, nekilnojamojo turto mokesčio – 1900,0 tūkst. Eur, paveldimo turto mokesčio – 20,0 tūkst. Eur, valstybės rinkliavų – 44,0 tūkst. Eur, nuomos mokesčio už valstybinę žemę – 92,0 tūkst. Eur, pajamų iš baudų ir konfiskuoto turto ir kitų netesybų – 28,0 tūkst. Eur, dividendų – 10,0 tūkst. Eur, vietinių rinkliavų – 40,0 tūkst. Eur ir kitų neišvardytų pajamų – 360,0 tūkst. Eur.

**Tikslinės dotacijos iš valstybės biudžeto didėja 3995,2 tūkst. Eur.**

2025 metais valstybės skiriamų dotacijų valstybinėms (perduotoms savivaldybėms) funkcijoms atlikti planas didėja 598,6 tūkst. Eur. Padidėjimą daugiausia lėmė dotacijos socialinei paramai mokiniams (237,2 tūkst. Eur), socialinėms paslaugoms (195,0 tūkst. Eur), priešgaisrinės saugos funkcijai (96,0 tūkst. Eur) padidinimas.

Specialiosios tikslinės dotacijos ugdymo reikmėms finansuoti (mokymo lėšoms), lyginant su 2025 metais, numatoma gauti 2406,9 tūkst. Eur daugiau dėl padidėjusio pedagogų darbo užmokesčio.

Dotacijos suma vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti dar nežinoma, todėl planuojama pagal 2024 metų įsakymą, kuriame buvo numatyti asignavimai 2025–2026 metams – 1829,9 tūkst. Eur.

Savivaldybė, atsižvelgdama į iš valstybės institucijų faktiškai gautas dotacijas, įskaitant Europos Sąjungos ir kitos tarptautinės finansinės paramos lėšas, atitinkamai patikslins patvirtintą biudžetą.

Planuojama gauti biudžetinių įstaigų pajamų įmokų – 1135,0 tūkst. Eur, iš jų: pajamų už patalpų nuomą – 144,2 tūkst. Eur, pajamų už prekes ir paslaugas – 322,9 tūkst. Eur, įmokų už išlaikymą švietimo ir socialinės apsaugos ir kitose įstaigose – 667,9 tūkst. Eur, pajamų iš mokesčių dalies specialiosioms ir tikslinėms programoms finansuoti – 501,0 tūkst. Eur, iš jų: mokesčių už aplinkos teršimą – 138,0 tūkst. Eur, mokesčių už valstybinius gamtos išteklius – 90,0 tūkst. Eur, žemės realizavimo pajamų – 63,0 tūkst. Eur, infrastruktūros plėtros įmokų – 210,0 tūkst. Eur.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Lietuvos Respublikos vietos savivaldos įstatymo 15 straipsnio 2 dalies 12 punktu reglamentuojama išimtinė Savivaldybės tarybos kompetencija patvirtinti savivaldybės biudžetą.

Lietuvos Respublikos biudžeto sandaros įstatymo 16 straipsnio 1 dalimi reglamentuojama, kad Savivaldybės tarybos sprendimu tvirtinamame savivaldybės biudžete nurodoma:

1) vienų biudžetinių metų savivaldybės biudžeto rodikliai:

a) bendra vienų biudžetinių metų pajamų suma ir jų paskirstymas pagal pajamų rūšis;

b) bendra vienų biudžetinių metų asignavimų suma ir jų paskirstymas savivaldybės administracijai ir (ar) savivaldybės administracijos struktūriniams padaliniams ar savivaldybės biudžetinėms įstaigoms programoms vykdyti;

c) planuojama metinė įsiskolinimų (mokėtinų sumų, išskyrus paskoloms grąžinti) pokyčio suma;

2) savivaldybės biudžeto rodikliai antriesiems ir tretiesiems biudžetiniams metams:

a) bendros antrųjų ir trečiųjų biudžetinių metų planuojamų pajamų sumos;

b) bendros antrųjų ir trečiųjų biudžetinių metų planuojamų asignavimų sumos;

3) kiti šioje dalyje nenurodyti rodikliai.

Lietuvos Respublikos biudžeto sandaros įstatymo 16 straipsnio 2 dalimi reglamentuojama, kad savivaldybių tarybos savivaldybių biudžetus patvirtina per 2 mėnesius nuo tam tikrų metų biudžeto patvirtinimo įstatymo priėmimo dienos.

Lietuvos Respublikos fiskalinės sutarties įgyvendinimo konstitucinio įstatymo 4 straipsnio 5 dalies 2 punktu nustatoma tokia savivaldybės biudžeto sudarymo lankstumo taisyklė: Savivaldybė, vertindama savo biudžeto atitiktį atitinkamai šio straipsnio 2 arba 4 dalyje nustatytai biudžeto sudarymo taisyklei, gali prie einamųjų metų pajamų pridėti tokią praėjusių metų gruodžio 31 dieną buvusių sukauptų Savivaldybės biudžeto nepanaudotų pajamų, kuri einamaisiais metais panaudojama asignavimams.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Kaišiadorių rajono savivaldybės 2025 metų biudžete numatyti asignavimai 5 programoms: Savivaldybės valdymo, Švietimo, kultūros ir sporto, Sveikatos ir socialinės apsaugos, Žemės ūkio ir aplinkos apsaugos, Investicijų, ūkio ir teritorijų planavimo.

Darbo užmokesčio fondas 2025 metams iš savivaldybės biudžeto lėšų planuojamas 1687,7 tūkst. Eur didesnis negu 2024 metų darbo užmokesčio faktas. 2025 metų darbo užmokesčio fondas – 18738,4 tūkst. Eur.

Asignavimai darbo užmokesčiui biudžetinėms įstaigoms iš savivaldybės biudžeto prognozuojamų pajamų numatyti 12 mėnesių.

Lėšos komunalinėms paslaugoms planuojamos pagal trejų metų vidurkį, atsižvelgiant į faktiškai panaudotas lėšas 2024 metais ir kainų stabilizavimąsi.

Kaišiadorių rajono savivaldybės 2025 metų biudžete numatyti asignavimai vykdomoms programoms – savivaldybės biudžeto lėšos:

**Savivaldybės valdymo programa (17784,4 tūkst. Eur)**

Planuojamos lėšos paskoloms grąžinti ir palūkanoms mokėti – 957,9 tūkst. Eur.

Savivaldybių dotacijų nuosavam indėliui užtikrinti grąžinimas – 90,0 tūkst. Eur.

Lengvasis tarnybinis automobilis – 45,0 tūkst. Eur.

Civilinės gynybos reikalų ir paslaugų administravimas – 21,0 tūkst. Eur.

Mero rezervas – 100,0 tūkst. Eur.

Pritraukti trūsktamus policijos pareigūnus – 17,7 tūkst. Eur.

Tarybos veiklos organizavimas – 713,5 tūkst. Eur.

Stadiono priežiūra – 52,1 tūkst. Eur.

Švietimo įstaigoms išlaidos apskaičiuotos pagal Mokyklų ūkio lėšų skyrimo tvarkos aprašą, pridedant Švietimo, kultūros ir sporto skyriaus apskaičiuotas išlaidas kurui, automobilių draudimui. Lyginant pagal 2024 metus, skiriama 96,3 tūkst. Eur daugiau.

Papildomai įstaigoms skirta 391,1 tūkst. Eur, iš jų:

Bendrųjų funkcijų tarnybai – 4356 Eur duomenų perkėlimui į virtualų serverį, kuris atitinka Kibernetinio saugumo įstatymą;

Kaišiadorių lopšeliui-darželiui „Žvaigždutė“ – 20000 Eur lietvamzdžių ir lietaus latakų pakeitimui;

Kaišiadorių lopšeliui-darželiui „Spindulys“ – 29804 Eur: įrengti oro kondicionierius (16 vnt.) –14000 Eur, maitinimo organizavimui įstaigoje nuo 2025 m. rugsėjo 1 d. (3,5 etato išlaikyti) – 15804 Eur);

Kaišiadorių r. Rumšiškių lopšeliui-darželiui– 28198 Eur už patalpų nuomą;

Kaišiadorių r. Pravieniškių lopšeliui-darželiui „Ąžuoliukas“ – 13840 Eur stogo remontui;

Kaišiadorių r. Gudienos mokyklai-darželiui „Rugelis“ – 21000 Eur Stasiūnų skyriaus įėjimo į pastatą ir laiptinės remontui (10800 Eur), oro kondicionieriams įrengti (7 vnt. 10200 Eur);

Kaišiadorių r. Žiežmarių mokyklai-darželiui „Vaikystės dvaras“ – 20000 Eur: oro kondicionieriams įrengti (4 vnt. 5150 Eur), vaikų žaidimo aikštelės liejamai dangai įrengti „Varpelio“ skyriuje (14850 Eur);

Kaišiadorių r. Rumšiškių Antano Baranausko gimnazijai – 27300 Eur gimnazijos oro kondicionavimo sistemai įrengti;

Kaišiadorių r. Žiežmarių gimnazijai – 12300 Eur dviejų pradinio ugdymo klasių remontui;

Kaišiadorių Vaclovo Giržado progimnazijai – 53200 Eur: išorinėms įėjimo durims pakeisti (8500 Eur); šviestuvus pakeisti į LED šviestuvus (4700 Eur), įrengti Girelės g. 21 drenažo ir lietaus vandens vamzdynų sistemą (40000 Eur, lėšų suma bus tikslinama);

Kaišiadorių r. Kruonio pagrindinei mokyklai – 4770 Eur vėdinimo įrenginiams įrengti sporto salėje;

Kaišiadorių r. Žaslių pagrindinei mokyklai – 10500 Eur pėsčiųjų takeliui nuo pagrindinio kelio iki mokyklos dangos pakeisti;

Kaišiadorių r. Palomenės pagrindinei mokyklai – 16500 Eur keturiose klasėse įrengti vėdinimo įrangos oro rekuperatorius;

Kaišiadorių švietimo ir sporto centrui – 19000 Eur lietaus vandens surinkimo problemai išspręsti Gedimino g. 55, Kaišiadoryse;

Kaišiadorių muziejui – 5000 Eur eksponatams įsigyti, restauruoti, konservuoti;

Kaišiadorių KC – 23925 Eur: drabužiams kolektyvams (3400 Eur), garso įrangai įsigyti (4400 Eur), inventorius orkestrui (1400 Eur bosinė gitara, bosinės gitaros kolonėlė, pultai ir segtuvai natoms 20 vnt.), šviesą sulaikančios užuolaidos ant durų į žiūrovų salę ir erdvę temdančios užuolaidos I aukšto fojė (2000 Eur), parodų stendai (3325 Eur 10 vnt.), garso įrangai įsigyti (3600 Eur), mušamųjų instrumentų komplektas (1500 Eur), eufonijos (2400 Eur 2 vnt.), akordeonas (1900 Eur);

Kruonio KC – 5500 Eur: įgarsinimo įrangai atnaujinti (2500 Eur), scenos pakylos komplektas lauko renginiams (3000 Eur);

Rumšiškių KC – 15910 Eur: lauko langų virš durų prie įėjimo keitimas (9136 Eur), Dovainonių koncertų salės galinės sienos remontas (5674 Eur), stacionarus kompiuteris su programine įranga (1100 Eur);

Žaslių KC – 9950 Eur Stabintiškių kultūros centro patalpų remontas;

Kaišiadorių visuomenės sveikatos biurui – 50000 Eur asmenų su negalia keltuvui atnaujinti / įsigyti.

**Švietimo, kultūros ir sporto programa (6141,4 tūkst. Eur)**

Švietimo politikos įgyvendinimas – 58,0 tūkst. Eur.

Pirmoko krepšelis – 14,0 tūkst. Eur.

Neformalusis vaikų ir suaugusiųjų švietimas, sportinis ugdymas – 65,8 tūkst. Eur.

Pedagogų kelionės išlaidų dalinis finansavimas – 130,9 tūkst. Eur, 16,0 tūkst. Eur daugiau negu buvo faktiškai išleista per 2024 metus.

Įtraukusis ugdymas – 30,0 tūkst. Eur.

Švietimo pagalba – 329,9 tūkst. Eur.

Projekto „Ugdymo prieinamumo didinimas ir plėtojimas Kaišiadorių rajono savivaldybėje“ vykdymas (numatomos veiklos: Žiežmarių gimnazijos pritaikymas neįgaliesiems, visos dienos mokykla Kaišiadorių Vaclovo Giržado progimnazijoje, Kruonio pagrindinėje mokykloje, Gudienos mokykloje-darželyje „Rugelis“, Rumšiškių darželio TP parengimas) – 622,8 tūkst. Eur.

Projekto „Informacinių technologijų ir techninės kūrybos projektas Kaišiadorių, Jonavos ir Raseinių rajonų savivaldybėse“ vykdymas – 70,6 tūkst. Eur, iš jų 16,7 tūkst. Eur Kaišiadorių meno mokyklos direktoriui etatams išlaikyti nuo rugsėjo mėn. ir komunalinėms paslaugoms.

Kultūros įstaigoms renginiams organizuoti – 407,9 tūkst. Eur.

**Sveikatos ir socialinės apsaugos programa (6775,6 tūkst. Eur)**

Socialinei apsaugai **–** 5657,5 tūkst. Eur, iš jų 3289,2 tūkst. Eur piniginei socialinei paramai, pašalpoms, išmokoms globėjams (rūpintojams), sąlyginėms ir kitoms išmokoms, 840,0 tūkst. Eur socialinių paslaugų, socialinės paramos įvairioms gyventojų socialinėms grupėms organizavimas, iniciatyvų rėmimas, 80,4 tūkst. Eur nemokamam mokinių maitinimui organizuoti.

Nestacionarių socialinių paslaugų plėtojimas – 45,0 tūkst. Eur.

Dantų protezavimo paslaugos kompensavimas pensinio amžiaus savivaldybės gyventojams – 50,0 tūkst. Eur.

Kaišiadorių rajono savivaldybei pavaldžioms asmens sveikatos priežiūros įstaigoms reikalingos medicinos įrangos įsigijimas – 50,0 tūkst. Eur.

Medikų kelionės išlaidų dalinis kompensavimas – 120,0 tūkst. Eur.

Pacientų pavėžėjimo paslauga, kurią koordinuoja Kaišiadorių socialinių paslaugų centras – 133,7 tūkst. Eur.

Kūdikio kraitelis – 29,8 tūkst. Eur.

Jaunimo politikos įgyvendinimas – 37,5 tūkst. Eur.

**Žemės ūkio ir aplinkos apsaugos programa (1795,5 tūkst. Eur )**

Priemonei „Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo, inventorizavimo priemonių įgyvendinimas“ vykdyti – 40,0 tūkst. Eur.

Priemonei „Bešeimininkių gyvūnų augintinių skaičiaus mažinimas, bepriežiūrių ir bešeimininkių gyvūnų perdavimas globai, reikalingos infrastruktūros kūrimas ir priemonių įsigijimas“ vykdyti – 45,0 tūkst. Eur.

Projekto „Rūšiuojamojo atliekų surinkimo skatinimas Kaišiadorių rajone“ vykdymas – 35,3 tūkst. Eur.

Seniūnijų bendro naudojimo teritorijų priežiūra, atliekų tvarkymas, sniego valymas ir kt. – 1269,2 tūkst. Eur.

Projekto „Žaliosios infrastruktūros urbanizuotoje Kaišiadorių miesto dalyje plėtojimas“ vykdymas – 30,5 tūkst. Eur.

**Investicijų, ūkio ir teritorijų planavimo programa (7440,6 tūkst. Eur)**

Savivaldybės vietinės reikšmės kelių, gatvių, takų tiesimas, taisymas (remontas) ir priežiūra – 2164,9 tūkst. Eur, iš jų 783,7 tūkst. Eur suplanuota seniūnijų biudžetuose, iš jų:

*Nuovažos į Kertaus g., Žiežmariuose, prie mokyklos-darželio „Vaikystės dvaras“, įrengimas – 61,2 tūkst. Eur.*

*Periodinė kelių priežiūra (kelių greideriavimas, žvyravimas, asfalto duobių taisymas) – 500,0 tūkst. Eur.*

*Pramonės g. Kaišiadorių mieste kapitalinis remontas, įrengiant pėsčiųjų taką – 300,0 tūkst. Eur.*

*Nefinansuojamų darbų iš Kelių programos lėšų finansavimas – 100,0 tūkst. Eur.*

*Kelias į stambiagabaričių atliekų surinkimo aikštelę Rumšiškėse – 130,0 tūkst. Eur.*

*Pagal pasirašytą su LAKD bendradarbiavimo sutartį pėsčiųjų perėjų, saugumo aikštelių įrengimas – 60,0 tūkst. Eur.*

Savivaldybei priklausančių pastatų, statinių remontas, eksploatacija bei jų priežiūra – 647,0 tūkst. Eur:

*Savivaldybės administracijos pastato kapitalinis remontas (užbaigimas) – 97,0 tūkst. Eur.*

*Rumšiškių kultūros centro stogo projekto parengimas – 40,0 tūkst. Eur.*

*Gydymo paskirties pastato Gedimino g. 48, Kaišiadoryse, kapitalinis remontas keičiant pastato paskirtį į administracinę – 400,0 tūkst. Eur.*

Savivaldybei priklausančių pastatų ir statinių techninių projektų parengimas – 428,7 tūkst. Eur:

*Elektroninis statybos darbų žurnalas – 20,0 tūkst. Eur.*

*Rumšiškių A. Baranausko gimnazijos priestato TP – 37,6 tūkst. Eur.*

Lietaus vandens nuotekų tvarkymas ir tinklų priežiūra – 25,0 tūkst. Eur.

Kaišiadorių miesto kultūros infrastruktūros optimizavimas, sukuriant multifunkcinę erdvę, pritaikytą vietos bendruomenės poreikiams (muziejaus statyba) – 41,9 tūkst. Eur. Kultūros ministerijos skiriama lėšų suma 2025 metams dar nėra žinoma.

Sklypo, esančio Pramonės g., Kaišiadoryse, pritaikymas gamybinei (komercinei) veiklai – 290,0 tūkst. Eur.

Paslaugų vykdymas suteikiant keleivinio transporto viešąsias paslaugas (mokinių, keleivių su lengvatomis vežimas, nuostolingų reisų finansavimas) – 1000,0 tūkst. Eur.

Seniūnijų gatvių apšvietimas – 963,3 tūkst. Eur.

Gyvenamosios aplinkos ir viešosios infrastruktūros plėtra ir priežiūra – 653,8 tūkst. Eur.

Investicinių projektų valdymas – 45,0 tūkst. Eur.

Projekto „Nuotekų valymo įrenginių ir nuotekų ūkio rekonstrukcija Pravieniškių kaime, Kaišiadorių rajone“ vykdymas – 170,8 tūkst. Eur.

Kaišiadorių rajono savivaldybės gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų finansavimas – 123,8 tūkst. Eur.

VšĮ Kauno regiono plėtros agentūros įgyvendinamų regioninių programų ir projektų dalinis finansavimas – 17,6 tūkst. Eur.

Verslo aplinkos gerinimas – 50,0 tūkst. Eur.

Viešųjų paslaugų verslui teikimas – 94,0 tūkst. Eur.

Viešųjų turizmo paslaugų teikimas – 110,0 tūkst. Eur.

Kaišiadorių rajono savivaldybės turizmo objektų pritaikymas lankymui (veiklos: Girelės miško tako pritaikymas lankymui, A. Lekavičiaus g. pėsčiųjų tako įrengimas, sinagogos aikštelės įrengimas, Maisiejūnų piliakalnio pritaikymas lankymui) – 53,3 tūkst. Eur.

Kaišiadorių rajono vietos veiklos grupės ir Kaišiadorių miesto vietos veiklos grupės strategijos įgyvendinimas, strategijų priemonių vykdytojų ir kitų projektų pareiškėjų, kurie gauna finansavimą iš ES ir kitų programų teisės aktų nustatyta tvarka, dalinis rėmimas – 140,0 tūkst. Eur.

Seniūnijų darbams planuojamos lėšos – pridedama atskira lentelė (žr. 2025 m. planuojami atlikti darbai seniūnijose).

2025 m. planuojami atlikti darbai seniūnijose

|  |  |  |
| --- | --- | --- |
| **KAIŠIADORIŲ MIESTO SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| viešųjų automobilių stovėjimo aikštelių ženklinimas – 10,0 | Apšvietimo atramų įrengimas – 20,0 | krepšinio aikštelės įrengimas Elektros g. su gumine liejama danga – 58,2 |
| Gedimino g. 86 , 121, 129, Girelės g. 49, Birutės g. 3 ir 5 šaligatvių remontas – 52,0 | Senų šviestuvų keitimas į LED – 16,7 | Šviečiančių sūpynių įrengimas A. Brazausko parke ir Girelės II paplūdimyje, 4 vnt. – 17,5 |
| greičio mažinimo kalneliai Ąžuolyno g., 3 vnt. – 16,5 |  | teniso kortų įrengimas Kirtimų g. 12 – 69,7 |
| paviljonų įrengimas Ąžuolyno g., 2 vnt. – 14,0 |  | riedučių parko įrengimas Paukštininkų g. – 95,0 |
| Užbaigti įrengti 4 vnt. paviljonų iš 2024 m. – 17,7 |  | Lauko paviršinių nuotekų tinkle įrengimas Gedimino g. 70, 87 ir 109 – 8,7 |
|  |  | Vaikų žaidimų aikštelės užbaigimas Gedimino gatvėje – 7,0 |
|  |  | paminklo, skirto negimusiems kūdikiams, pastatymas – 7,0 |
|  | | |
| **KAIŠIADORIŲ APYLINKĖS SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| greičio mažinimo kalnelis – 3,0 | Senų šviestuvų keitimas į LED – 1,0 | dvejų vartų remontas Rečionių kapinėse – 1,9 |
| Kelio kd5 Navasodai–Palomenė paprastasis remontas – 38,0 | Mokyklos ir Slabados g. Kasčiukiškių k. elektros linijos įrengimas (kabeliuojama) – 39,7 | Pontoninio tilto įrengimas Vilkiškių k. tvenkinyje – 15,0 |
| seno nenaudojamo šaligatvio išardymas Gudienos g. – 3,3 | naujos elektros linijos įrengimas Tyliojoje g. – 13,3 | socialinio būsto Slabados g. 7, Kasčiukiškių k. remontas – 54,0 |
|  |  | Vaizdo stebėjimo kamerų įrengimas ir priežiūra – 8,8 |
|  |  |  |
| **KRUONIO SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
|  | Senų šviestuvų keitimas į LED – 6,0 | Kondicionavimo sistemos įrengimas – 7,9 |
|  | Lapainios g. ir Šv. Jurgio g. apšvietimo linijų projektavimas – 6,0 | Seniūnijos administracinio pastato apšiltinimas – 58,0 |
|  | Vytauto Didžiojo g. Darsūniškio k. apšvietimas – 97,7 | Anglininkų kapinių tvoros remontas – 6,0 |
|  |  | Socialinio būsto Morkūnų g. Ginteikiškių k. vandentiekio ir nuotekų tinklų projektavimas – 6,0 |
| **NEMAITONIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| paprastasis kelio remontas Vaitkūnų g., Vaitkūnų k. – 14,6 | Elektros linijos įrengimas Ringailių k. – 23,6 | Dvigubos sūpynės Varkalių poilsio zonoje – 1,5 |
| Butkiškių kelio remontas 1,17 km – 44,5 |  | Tvenkinio Varkalių k. išvalymas – 6,0 |
|  |  |  |
| **PALOMENĖS SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| žvyro skaldos mišinys su išlyginimu keliams PL29, PL49, PL54 ir kt. – 15,0 | Senų šviestuvų keitimas į LED – 24,7 | Mobilus dyzelinis generatorius – 5,5 |
| Kelio Pl49 VRK Nr. 1814 – Lomenos upė paprastasis remontas – 17,8 | apšvietimo linijos rekonstrukcija Žaslių g. Zūbiškių k. – 73,8 | Kuro sandėlio perstatymas – 11,1 |
|  | apšvietimo linijos rekonstrukcija Kaišiadorių g. Tauckūnų k. – 29,9 | Šilonių kapinių tvoros remontas – 7,4 |
|  | apšvietimo linijos rekonstrukcija Mokyklos g. Zūbiškių k. – 30,0 | Pontoninis lieptas Tauckūnų k. – 9,7 |
|  |  |  |
| **PAPARČIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Atitvaro kelyje Paparčiai–Paneriai įrengimas – 12,0 | Senų šviestuvų keitimas į LED – 2,5 |  |
| pralaidos kelyje Neravai–Antakalnis įrengimas – 2,5 | elektros apšvietimo renovacija Šilų g., Kaugonių k. – 21,0 |  |
|  |  |  |
| **PRAVIENIŠKIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| kelio Pr1 paprastasis remontas – 10,9 | šviestuvų perkėlimas Pravieniškių g., 3 vnt. – 3,5 | žaidimo aikštelių Pravieniškių g. 51 ir 23 rekonstrukcija – 7,5 |
| Pralaidų remontas 4 vnt. – 6,0 | apšvietimo linijos rekonstrukcija Stoties g. Pravieniškėse – 17,4 | Socialinio būsto Pravieniškių g. 29-202 remontas ir šildymo prietaisų keitimas – 12,6 |
|  |  |  |
| **RUMŠIŠKIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| kelių paprastasis remontas – 41,0 | Senų šviestuvų keitimas į LED – 10,0 | Krepšinio aikštelės įrengimas Dovainonių k. – 68,7 |
| Kelio Miško g. Karčiupio k. remontas – 26,3 | apšvietimo linijos įrengimas Vajakiškių g. Rumšiškėse – 15,5 |  |
| Kelio Puntuko g. per Krunos upelį remontas – 8,6 | apšvietimo linijos įrengimas Antakalnio g. Antakalnyje – 22,6 |  |
|  |  |  |
| **ŽASLIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| kelių paprastasis remontas – 12,4 | Senų šviestuvų keitimas į LED – 7,1 | Viešųjų erdvių vizualizacijos projekto parengimas (Žaslių ir Statkūniškės ežero pakrančių bei Žaslių miestelio aikštės infrastuktūrai įrengti bei apželdinti) – 10,0 |
|  | Apšvietimo linijų įrengimo TP parengimas, 4 vnt. – 6,5 | Mančiūnų k. senųjų kapinių segmentinės tvoros įrengimas – 17,1 |
|  | apšvietimo linijos Stoties g. 109-125 Guronių k. įrengimas – 17,8 | socialinio būsto Vilniaus g. 108, Žasliai remontas; socialinių būsto stoginės, užlipimo ant pastato stogo, kampinės sienos Uvėdos g. 11 Stabintiškių k. remontas – 30,8 |
|  | apšvietimo linijos Stoties g. 71-91 Guronių k. įrengimas – 10,6 |  |
|  | apšvietimo linijos Šilo g. 1-15 Guronių k. įrengimas – 13,1 |  |
|  | apšvietimo linijos Bažnyčios g., Žasliuose rekonstrukcija – 17,6 |  |
|  |  |  |
| **ŽIEŽMARIŲ APYLINKĖS SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Kelio Liutonys–Burbiškių sankryža–Eglinka Nr. ZM 40 paprastasis remontas, II etapas – 29,0 | apšvietimo linijos Serbentų g. Kiemelių k. įrengimas – 30,0 | Maudyklos atnaujinimas Kiemelių k. – 3,5 |
| Kelio Vilniaus g. Bačkonių k. ZMG2 paprastasis remontas – 6,0 |  | Maudyklos įrengimas Juknonių k. prie Bulotų tvenkinio – 7,3 |
| Kelio Girelės kelio šiltnamių link Nr. ZM 46 paprastasis remontas – 6,0 |  | artezinio šulinio įrengimas Dalinonių kapinėse – 5,0 |
| Kelio Liutonys–Strošiūnai ZM52 paprastasis remontas – 6,0 |  |  |
| Kelio Kairiškės–Gajaučizna ZM65 paprastasis remontas – 6,0 |  |  |
| Kelio Tarpumiškis–Geri Vakarai ZM30 paprastasis remontas – 6,0 |  |  |
| Kitų seniūnijos kelių paprastasis remontas – 61,0 |  |  |
|  |  |  |
| **ŽIEŽMARIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Šaligatvio Kauno g. nuo 69 iki 79 dešinėje gatvės pusėje paprastojo remonto darbų užbaigimas – 17,0 | Senų šviestuvų keitimas į LED – 5,0 | civilinių kapinių tvoros likusios dalies pakeitimas – 10,0 |
| Automobilių stovėjimo aikštelių Sodų g. 14, 16, 18, 20, Žaslių g. 68, Rožių g. 1 prie daugiabučių gyvenamųjų namų Žiežmariuose supaprastintų statybų užbaigimas – 10,9 | apšvietimo linijos Žaslių g. Žiežmariuose įrengimas – 49,8 | vandens kolonėlės įrengimas Nepriklausomybės aikštėje – 5,0 |
| šaligatvio Vytauto g. Žiežmariuose remontas – 25,4 | Techninio darbo projekto parengimas apšvietimo linijoms įrengti Šilo g., Taikos g., Beržų g. Žiežmariuose – 2,4 | Parko Sodų g. Žiežmariuose infrastruktūros darbai – 60,0 |
| šaligatvio Žaslių g. Žiežmariuose remontas – 63,0 | Sporto aikštelės Sodų g. Žiežmariuose apšvietimo įrengimas – 9,0 | Socialinio būsto Melioratorių g. 10-6, Žiežmariuose remontas – 9,5 |
| aikštelių Sodų g. Žiežmariuose prie daugiabučių namų įrengimas – 40,0 |  | Socialinio būsto Sodininkų g. 9 Žiežmariuose remonto užbaigimas – 16,1 |
| šaligatvio Sodų g. Žiežmariuose remontas – 37,0 |  |  |

Pritarus šiam sprendimo projektui, savivaldybės biudžeto asignavimų valdytojai pagal jų patvirtintas programų sąmatas turės teisę biudžetiniais metais gauti teisės aktų nustatyta tvarka iš biudžete sukauptų lėšų finansavimą patvirtintoms programoms vykdyti, atsižvelgiant į savivaldybės biudžeto finansines galimybes.

# Finansų skyriaus vedėja Audronė Litvinskaitė