**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL****KAIŠIADORIŲ RAJONO SAVIVALDYBĖS TARYBOS 2024 M. RUGPJŪČIO 29 D. SPRENDIMO NR. V17E-230 „****DĖL PAVEDIMO SUDARYTI VIDAUS SANDORĮ“**

**PRIPAŽINIMO NETEKUSIU GALIOS**

2025 m. vasario d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 54 straipsnio 1 dalimi, Lietuvos Respublikos viešųjų pirkimų įstatymo 10 straipsnio 2 dalimi, Kaišiadorių rajono savivaldybės taryba  n u s p r e n d ž i a:

Pripažinti netekusiu galios Kaišiadorių rajono savivaldybės tarybos 2024 m. rugpjūčio 29 d. sprendimą Nr. V17E-230 „Dėl pavedimo sudaryti vidaus sandorį“.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia savivaldybės meras Šarūnas Čėsna

Rengėjai:

Linas Lazauskas Tomas Vaicekauskas

2025-02- 2025-02-

Suderinta:

Asta Masaitienė Rasa Baranauskaitė

2025-02- 2025-02-

**sprendimo**

**„DĖL KAIŠIADORIŲ RAJONO SAVIVALDYBĖS TARYBOS 2024 M. RUGPJŪČIO 29 D. SPRENDIMO NR. V17E-230 „DĖL PAVEDIMO SUDARYTI VIDAUS SANDORĮ“**

**PRIPAŽINIMO NETEKUSIU GALIOS“ PROJEKTO**

**AIŠKINAMASIS RAŠTAS**

2025 m. vasario d.

Kaišiadorys

1. **PROJEKTO TIKSLAI IR UŽDAVINIAI**

Sprendimo projekto tikslas – pripažinti netekusiu galios Kaišiadorių rajono savivaldybės tarybos 2024 m. rugpjūčio 29 d. sprendimą Nr. V17E-230 „Dėl pavedimo sudaryti vidaus sandorį“.

Konstitucinis Teismas labai aiškiai konstatavo, kad vidaus sandoriai, organizuojant tam tikrų viešųjų paslaugų (vandens tiekimo, nuotekų valymo, šilumos tiekimo, atliekų tvarkymo, keleivių vežimo, teritorijų ir gatvių priežiūros ir tvarkymo, maitinimo švietimo, socialinės globos arba sveikatos priežiūros įstaigose) teikimą, gali būti sudaromi tik išimtiniu atveju – tik jei taip siekiama užtikrinti, kad minėtos viešosios paslaugos būtų teikiamos nuolat, kad jomis galėtų naudotis visi gyventojai, kad jos būtų kokybiškos, ir tik tada, kai tai būtina konkrečiu atveju užtikrinti teritorinei bendruomenei būtinų viešųjų paslaugų prieinamumą, teikimo nepertraukiamumą ir gerą kokybę, ir tik tada, kai kitu būdu (t. y. užtikrinant, be kita ko, sąžiningą konkurenciją) to nebūtų įmanoma atlikti,  be to, tik prieš tai įvertinus tokio sprendimo įtaką sąžiningai konkurencijai.

Savivaldybės administracija yra atlikusi rinkos tyrimą, teikiant seniūnijų viešųjų teritorijų priežiūros ir tvarkymo paslaugas, laisvos valstybinės žemės fondo sklypų ir vietinės reikšmės kelių pakelių žolės šienavimo paslaugas sąžiningai konkurencijai nustatyti. Pagal gautus rinkos tyrimo rezultatus galime konstatuoti, kad rinkoje minėtas paslaugas rinkos dalyviai pasiūlė pigiau, nei Kaišiadorių rajono savivaldybės tarybos 2024-05-30 sprendime Nr. V17E-154 „Dėl savivaldybės įmonės „Kaišiadorių paslaugos“ teikiamų atlygintinų paslaugų kainų nustatymo“ patvirtintos kainos. Ekonominiu ir socialiniu požiūriu seniūnijos mechanizuotą žolės pjovimą savaeigėmis ar kitomis motorinėmis transporto priemonėmis, žolės pjovimo naudojant mažosios mechanizacijos priemones ir sunkiai prieinamų teritorijų žolės šienavimą galima nupirkti pigiau.

**2. LĖŠŲ POREIKIS IR ŠALTINIAI**

\_\_\_\_\_\_

**3.SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

\_\_\_\_\_\_

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

\_\_\_\_\_\_

Žemės ūkio ir aplinkosaugos skyriaus vedėjas Linas Lazauskas