**Projektas**

### KAIŠIADORIŲ RAJONO SAVIVALDYBĖS TARYBA

**SPRENDIMAS**

DĖL TURTO PERDAVIMO KAIŠIADORIŲ SOCIALINIŲ PASLAUGŲ CENTRUI

2025 m. vasario 20 d. Nr.

# Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, įgyvendindama Kaišiadorių rajono savivaldybės turto valdymo, naudojimo ir disponavimo juo tvarkos aprašo, patvirtinto Kaišiadorių rajono savivaldybės tarybos 2015 m. gegužės 28 d. sprendimu Nr. V17-125 „Dėl Kaišiadorių rajono savivaldybės turto valdymo, naudojimo ir disponavimo juo tvarkos aprašo patvirtinimo“, 3 punktą, Kaišiadorių rajono savivaldybės taryba n u s p r e n d ž i a:

Perduoti Kaišiadorių socialinių paslaugų centrui valdyti, naudoti ir disponuoti patikėjimo teise Kaišiadorių rajono savivaldybei nuosavybės teise priklausantį turtą – patalpas pastate – mokykloje, nuo 1-1 iki 1-9, 1-28 ir 1-29 (unikalus Nr. 4996-2000-5020, bendras plotas – 127,43 kv. m, su bendro naudojimo patalpa 1-30 (3,35 kv. m), įsigijimo vertė – 73036,68 Eur, likutinė vertė 2025-02-28 – 37741,66 Eur, pastato statybos metai – 1971), esančias Gedimino g. 65, Kaišiadorių m., apskaitytas Kaišiadorių šventosios Faustinos ugdymo centro balanse.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia Savivaldybės meras Šarūnas Čėsna

Rengėja Nijolė Stanelienė

2025-02-03

Ligita Pūrienė Jurgita Putnikienė Tomas Vaicekauskas Lina Juodienė Asta Masaitienė

SPRENDIMO „DĖL TURTO PERDAVIMO KAIŠIADORIŲ SOCIALINIŲ PASLAUGŲ CENTRUI“ PROJEKTO

**AIŠKINAMASIS RAŠTAS**

2025 m. vasario 3 d.

Kaišiadorys

1. **PROJEKTO TIKSLAI IR UŽDAVINIAI**

Kaišiadorių rajono savivaldybės tarybos 2024 m. lapkričio 24 d. sprendimu Nr. V17E-294 „Dėl įpareigojimo vykdyti Globos centro funkcijas“ Kaišiadorių socialinių paslaugų centras įpareigotas vykdyti Globos centro funkcijas. Šiai funkcijai vykdyti jiems reikalingos patalpos.

Kaišiadorių šventosios Faustinos ugdymo centrui Savivaldybės tarybos 2022 m. gruodžio 22 d. sprendimu Nr. V17E-322 „Dėl turto, esančio Gedimino g. 65, Kaišiadoryse, perdavimo Kaišiadorių šventosios Faustinos mokyklai-daugiafunkciam centrui“ buvo perduotos patalpos bendruomeninių šeimos namų funkcijai vykdyti. Šiuo metu šios patalpos centrui nereikalingos, nes šią veiklą centras vykdo Gedimino g. 118, Kaišiadoryse, todėl turimos patalpos Gedimino g. 65, Kaišiadoryse, perduodamos Kaišiadorių socialinių paslaugų centrui.

**2. LĖŠŲ POREIKIS IR** **ŠALTINIAI**

Šiam sprendimui vykdyti papildomų lėšų skirti nereikės.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nustato, kad savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina savivaldybės taryba.

Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka.

Vadovaudamasi šiais įstatymais bei Savivaldybės turto valdymo, naudojimo ir disponavimo juo tvarkos aprašu, Kaišiadorių rajono savivaldybės taryba gali priimti sprendimą perduoti patikėjimo teise turtą Kaišiadorių socialinių paslaugų centrui.

Turto valdymo skyriaus vyr. specialistė Nijolė Stanelienė