## Projektas

### KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL TURTO PERDAVIMO PANAUDOS PAGRINDAIS LIETUVOS KURČIŲJŲ DRAUGIJOS KAUNO SKYRIUI**

2025 m. vasario 20 d. Nr.

# Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Kaišiadorių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Kaišiadorių rajono savivaldybės tarybos 2019 m. rugsėjo 26 d. sprendimu Nr. V17-247 „Dėl Kaišiadorių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4 punktu bei atsižvelgdama į Kaišiadorių socialinių paslaugų centro 2025 m. vasario 3 d. prašymą Nr. SD-146 ((3.5.E)) „Prašymas dėl leidimo sudaryti panaudos sutartį“, Kaišiadorių rajono savivaldybės taryba n u s p r e n d ž i a:

Perduoti 5 (penkeriems) metams Lietuvos kurčiųjų draugijos Kauno skyriui jo įstatuose numatytai veiklai vykdyti panaudos pagrindais laikinai neatlygintinai naudotis savivaldybei nuosavybės teise priklausančio ir Kaišiadorių socialinių paslaugų centro patikėjimo teise valdomo pastato, esančio Vytauto Didžiojo g. 44B, Kaišiadorių m., Kaišiadorių r. sav., dalį – patalpą 2-5 (patalpos plotas – 13,44 kv. m, unikalus Nr. 4996-1001-1010, įsigijimo vertė – 11801,26 Eur, likutinė vertė 2025-02-28 – 6709,79 Eur).

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Birutė Mikalauskienė

2025-02-04

Ligita Pūrienė Asta Masaitienė Lina Juodienė

Tomas Vaicekauskas Karolis Petkevičius

**SPRENDIMO „DĖL TURTO PERDAVIMO PANAUDOS PAGRINDAIS LIETUVOS KURČIŲJŲ DRAUGIJOS KAUNO SKYRIUI“ PROJEKTO**

**AIŠKINAMASIS RAŠTAS**

2025 m. vasario 4 d.

Kaišiadorys

1. **PROJEKTO TIKSLAI IR UŽDAVINIAI**

Sprendimo projektas parengtas, atsižvelgiant į Kaišiadorių socialinių paslaugų centro prašymą leisti perduoti Lietuvos kurčiųjų draugijos Kauno skyriui panaudos pagrindais patalpą. Lietuvos kurčiųjų draugijos Kauno skyrius atstovauja asmenims su klausos negalia, gina jų teises ir teisėtus interesus, teikia pagalbą asociacijos nariams, jų šeimos nariams įsidarbinant, organizuojant užimtumą ir kt. veiklą. Lietuvos kurčiųjų draugijos Kauno skyrius naudojasi šia patalpa nuo 2020 m., bet Lietuvos Respublikos civilinis kodeksas ir Savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas nenumato panaudos sutarties pratęsimo, todėl turtą galima tik perduoti iš naujo.

1. **LĖŠŲ POREIKIS IR** **ŠALTINIAI**

Lėšų poreikio nėra.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Priėmus sprendimą, Lietuvos kurčiųjų draugijos Kauno skyrius galės ir toliau naudotis perduota patalpa, kuri bus naudojama skyriaus veiklai.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalyje numatyta, kad sprendimą dėl savivaldybės turto perdavimo pagal panaudos sutartį priima savivaldybės taryba ar jos įgaliota institucija.

Turto valdymo skyriaus vyresnioji specialistė Birutė Mikalauskienė